Асхат Аймағамбетов аттестат тапсыру мен соңғы қоңырауды өткізу талаптарын айтты
DATE: 14:40, 11 Мамыр 2021 | GMT +5
TITLE: Асхат Аймағамбетов аттестат тапсыру мен соңғы қоңырауды өткізу талаптарын айтты
URL: https://kaz.inform.kz/news/ashat-aymagambetov-attestat-tapsyru-men-songy-konyraudy-otkizu-talaptaryn-aytty_a3786377/
META: DATE: 14:40, 11 Мамыр 2021 | GMT +5
TOTAL WORDS: 203
AUTHOR(S):
TEXT: «Соңғы қоңырау іс-шарасын 9 және 11- сынып бітірушілеріне санитарлық талаптарды қатаң сақтай отырып, ашық ауада өткізуге рұқсат беріліп отыр. Бұл оқушылар үшінші тоқсаннан бастап негізінен дәстүрлі форматта әрі онлайн форматта оқыды. Сондықтан бұл екі шешім бір-бірімен үйлесіп отыр. Аттестат беру рәсімін де осындай форматта өткізуді жоспарланып отырмыз. 9 және 11- сынып түлектері үшін қабылданған осындай шешімді дер кезінде атааналарына жеткізіп, тиісті дайындық жұмыстарын өткізу керек», - деді министр ведомствоның аппарат жиналысында. Аймағамбетов маска тағу режимін, әлеуметтік ара қашықты, сондай-ақ басқа да санитарлық талапты сақтау бойынша нақты жұмысты жүргізуді тапсырды. Осы талаптар сақталғанда және ашық таза ауада өткізгенде ғана тиісті рұқсат беріледі. «Қорытынды аттестаттау туралы көп талқыланды. Осы бағытта нақты ақпарат, әдістемелік ұсыныстар жіберілді. Сондықтан бұл мәселе бойынша дау-дамай туғызбай, тиісті деңгейде ұйымдастыру керек», - деді министр. Бұл тұрғыда Асхат Аймағамбетов аттестаттауға қатысты атқарылатын жұмысты, қабылданған шешімді ата-аналарға, мектеп бітірушілерге дұрыстап жеткізіп, түсіндіру керектігін тапсырды. Бұдан бұрын хабарланғандай, соңғы қоңырау әдеттегідей 25 мамырда өткізіледі. Биылғы шектеу іс-шаралары ескеріліп, бірнеше формат ұсынылмақ. Біріншіден, дәстүрлі түрде ашық таза ауада 9 және 11-сынып оқушылары үшін, сондай-ақ 300-ге дейін оқушысы бар әрі осы уақытқа дейін штаттық режимде оқытып келе жатқан мектептер өткізеді. Сонымен қатар ҚР Білім және ғылым вице-министрі Шолпан Каринова мектеп түлектерінің қорытынды аттестаттауына қатысты түсінік берді
